19/05/2021 | Administración LocalMunicipal
Negreira
Anuncio relativo á aprobación definitiva das bases reguladoras para a concesión de bolsas para deportistas do Concello de Negreira

O Pleno da Corporación, con data de 08 de marzo de 2021, acordou a aprobación provisional das bases reguladoras para a concesión de bolsas para deportistas do Concello de Negreira. Transcorrido o prazo de trinta días hábiles sen que se presentasen reclamacións consideranse aprobada definitivamente. Publícase a continuación o texto íntegro das citadas bases reguladoras. O obxecto da presente convocatoria é establecer os criterios e o procedemento para a concesión de bolsas a deportistas de nivel do Concello de Negreira, de acordo cos principios de obxectividade, concorrencia e publicidade coa intención de fomentar o deporte de nivel entre @s deportistas do municipio. Estas bolsas poderán ser invertidas nos gastos derivados da adquisición e compra de material e equipamento técnico deportivo para o adestramento e a competición. Este material non poderá ser inventariable. Tamén os derivados dos desprazamentos en transporte necesarios para a consecución dos obxectivos deportivos previstos, revisións medicas, probas de esforzo, sesións de fisioterapia… (en ningún caso facturas derivadas de produtos farmacéuticos e protésicos). As bolsas reguladas nestas bases imputaranse contra a partida orzamentaria 340-489.00 do orzamento de gastos do exercicio pola contía máxima de 4.000,00 euros. Poderán ser beneficiarios das bolsas aquelas persoas que cumpran os seguintes requisitos: 1. Ter nacionalidade española e 1 idade mínima de 12 anos na data da solicitude.2. Estar empadroado no Concello de Negreira de forma ininterrompida, cunha antigüidade mínima de 2 anos.3. Dispoñer da licenza federativa deportiva en vigor.4. Participar en calquera competición ou proba oficial de nivel autonómico ou superior e/ou convocatorias das seleccións galega ou española da especialidade, durante o ano anterior.5. Que no sexan beneficiarios doutras axudas por parte de outras Administracións públicas ou entidades privadas para os gastos subvencionados que sumadas as concedidas polo Concello, excedan do gasto realizado por este concepto.6. Non estar incurso/a o/ a solicitante en ningún dos casos previstos no artigo 13.2 da Lei Xeral de subvencións.7. Non estar cumprindo sanción firme por infracción disciplinaria ou administrativa en materia deportiva, cualificada como grave ou moi grave. As bolsas outorgáranse a instancia do solicitante con cargo ó orzamento, mediante procedemento de concorrencia competitiva. O importe das axudas non excederán o marcado polo mesmo para cada exercicio orzamentario. As solicitudes presentaranse de forma telemática ou presencial no Rexistro do Concello. Virá acompañado dos seguintes documentos: · Resumo do historial deportivo do ano anterior (participacións e resultados mais importantes obtidos nas competicións autonómicas, nacionais ou internacionais, datas, lugares e niveis de competición, dilixenciado co visto e prace da Federación deportiva correspondente en documento orixinal). · Proxecto deportivo a desenrolar durante o ano actual, (nivel de competición, categoría, orzamento de gastos e ingresos estimados) · Copia compulsada da licenza federativa · Declaración xurada de estar o corrente coas súas obrigas tributarias e SS. · Certificado do número IBAN do que sexa titular o solicitante. A sección de deportes revisará os expedientes de solicitudes e verificará que conteñan a documentación esixida, tendo 10 días a partires da notificación para complementala, ou entendese desistida. O alcalde ou previa delegación @ concelleir@ delegad@ da área acordará a convocatoria de bolsas, tendo un prazo de 30 días naturais a partir do día seguinte á publicación. Poderase admitir solicitudes fóra deste prazo, cando o deportista estea en probas menores para acceder a probas de nivel, ou sexa seleccionado durante a tempada para ditas probas. · PRESIDENT@: alcalde ou persoa na que delegue · SECRETARI@. Secretaria xeral do Concello ou funcionari@ n@ que delegue · VOGAIS: Concelleir@ de deportes ou persoa na que delegue, e coordinador de Cultura e Deportes. Resolverá o outorgamento das bolsas o alcalde, ou persoa delegada, previa proposta da comisión de avaliación segundo os seguintes criterios: Categoría sénior: Categoría infantil, cadete xuvenil o júnior: Por cada asistencia a convocatorias da selección española ou galega: Unha vez realizada a baremación e establecidas as puntuacións pola Comisión de Avaliación, as bolsas distribuiranse: -4 bolsas de 500 euros (primeiro solicitante con maior puntuación ao cuarto) -4 bolsas de 300 euros (do 5º ao 8º) -4 bolsas de 200 euros (do 9 ao 12º) En caso de empate, que puidese supoñer un cambio no importe da bolsa, resolverá a Comisión de Avaliación, debendo motivar a súa decisión. Antes do 1 decembro, os beneficiarios xustificarán polo importe da subvención recibida, consistente en facturas dos gastos, orixinais. No caso de non aportalo, a subvención será anulada. Farase unha transferencia bancaria ao número de conta indicado, unha vez xustificados debidamente os gastos, podendo o Concello realizar todas as comprobacións que considere oportunas, podendo requirir toda documentación que considere necesaria. Segundo o establecido no título IV da lei 38/2003, o incumprimento parcial ou total dos requisitos, a falsificación dos datos constituirán causa determinante para a revogación da subvención, coa consecuente devolución.1. Calquera alteración das condicións tidas en conta para a concesión e en todo caso, a obtención concorrente de subvencións e axudas concedidas por calquera entidade pública, nacional ou internacional, poderá dar lugar a modificación da bolsa outorgada, por iso, calquera alteración dos datos ou condicións facilitados polos interesados para a tramitación das bolsas, deberá ser comunicada ao Concello de Negreira por se puidese dar lugar á modificación da axuda concedida. A efectos de estimar a gradación dos incumprimentos utilizaranse as desviacións detectadas nos parámetros de valoración.2. Serán causa de revogación da bolsa concedida, procedéndose ao reintegro das cantidades percibidas e a esixencia de xuros de demora: Os supostos contemplados no artigo 37 da lei 38/2003, xeral de subvencións e 33 da Lei 9/2007 de subvencións de Galicia. A emisión de certificación desfavorable por parte da Federación a que pertence o beneficiario, en relación coas circunstancias contempladas no art.9 destas Bases. A obtención da bolsa sen reunir as condicións requiridas. O incumprimento da finalidade para a que a bolsa foi concedida. O incumprimento das obrigas e condicións impostas aos beneficiarios con motivo da concesión da bolsa. A negativa ou obstrución ao control que se establece nas presentes Bases reguladoras. · Xustificar antes do 1 de decembro. · Comunicar cando proceda a obtención de outras axudas para a mesma finalidade. · Comunicar as modificacións da situación · Autorizar o Concello a obter por medios telemáticos os certificados correspondentes de encontrarse o corrente das obrigacións tributarias coa Seguridade Social. · Manterse de alta na federación correspondente durante o ano natural a que se refira a convocatoria pola que se lle concedeu a axuda. · Colaborar co Concello de Negreira na promoción de actos e eventos deportivos organizados pola administración municipal. O non previsto nestas bases, remitiranse a lei Reguladora das Bases de Réxime Local e da Lei de Facendas Locais. As presentes bases entrarán en vigor unha vez aprobadas en Pleno da Corporación e publicadas no BOP. Negreira, 13 de maio de 2021 Manuel Angel Leis Miguez Alcalde-Presidente